फडिन्द्र भट्टराई /लन्डन/ आगामी मंगलवार नेपाली हरुको महान चाड बिजया दशमीको दिनमा बेलायतमा टिका ग्रहण गर्ने शुभ साईत बिहान साढे दश बजे उत्तम रहेको जानकारी स्थानीय पण्डित हरुले दिएका छन । घरमा आफन्तजन हरु बाट टिका ग्रहण गर्दा पूर्व दिशा फर्केर लगाउनु उत्तम रहने कुरा समेत उनीहरुले बताएका छन । शुभ साईतको समय पश्चात जुनसुकै समय पनि टिका जमारा ग्रहण गर्न गराउन सकिने जानकारी बेलायतमा क्रियाशील ज्योतिष पण्डित निलहरी घिमिरेले दिएका छन । उनले शुभ समयको निर्धारण बेलायतका अन्य गुरु ज्यू हरु संगको सल्लाहमा निर्धारण गरिएको बताए । समय प्रतिकुल रहने हरुको हकमा भने दशैँको दिन आफैमा शुभ रहेकोले साईत
बेलायतको अल्डरशटस्थित हिन्दु मन्दिरमा नजिकैको गुम्बाबाट फूलपाती भित्र्याएर धार्मिक-सांस्कृतिक सहकार्य, सद्भाव र सहिष्णुताको उदाहरण स्थापित गरिएको छ । अल्डरसटको किंग सेन्टरस्थित नेपाली र भारतीय समुदायको संयुक्त सहभागितामा सञ्चालनमा रहेको मन्दिरमा चलिरहेको नवरात्रिपूजाको सातौं दिन मन्दिरमा भित्र्याइने पवित्र फूलपाती नजिकै रहेको बौद्ध गुम्बाबाट ल्याइएको हो । मन्दिरमा यसअघि पनि दुर्गा पूजा हुँदै आए पनि गुम्बाबाट फूलपाती भित्र्याइएको भने यो पहिलोपटक हो । मन्दिरको मुख्य सञ्चालक ‘शिव कल्चरल समिति’ले गौतम बुद्ध हिन्दू धर्मका नवौं अवतार भएको र पूजनीय भएकाले यसपटक बौद्ध गुम्बाबाट फूलपाती ल्याउने निर्णय गरिएको बतायो । स्थानीय मन्दिर सञ्चालकहरू र गुम्बाका जिम्मेदार पदाधिकारीबीचको संवाद र सहमतिमा यस्तो निर्णय गरिएको शिव
लन्डन । मनोरन्जनका क्षेत्रमा बेलायती समुदायमाझ परिचित सपन इन्टरटेन्मेन्ट लिमिटेडले यस पटक विल्कुल पृथक कार्यक्रम गर्ने तयारी गरेको छ । उक्त कम्पनीले आगामी २७ नोभेम्बरका दिन ग्रुप डान्स कम्पिटिसन ‘यूके डान्स अफ’ गर्न लागेको हो । शनिबार लन्डनस्थित गोर्खा स्पाइस रेष्टुरेन्टमा आयोजित पत्रकार सम्मेलनमा सपन इन्टरटेन्मेन्ट लिमिटेडका निर्देशक सपनकुमार राईले उक्त जानकारी दिएका हुन् । उक्त कम्पनीले सन् २००८ मा यस्तै नाच प्रतियोगिता ‘ट्यालेन्ट हट’ आयोजना गरेको थियो । झण्डै ८ वर्षपछि अझ परिष्कृत, परिमार्जित र तयारीका साथ वृहत स्तरमा प्रतियोगिता गर्न लागिएको राईले बताए । यस पटक उनलाई साथ दिएकी छन् नेपालकी चर्चित कोरियोग्राफर रिनासा बान्तवा राईले । राई
पश्चिम लन्डनको शेफर्डस बुसमा ‘नेपाल अथेन्टिक डाइनिङ’ नामक नयाँ रेष्टुरेन्टको औपचारिक थालनी भएको छ । बिहीबार सांझ आयोजित एक कार्यक्रममा ह्यामरस्मिथ एण्ड फुलहामकी मेयर मर्सी उमेय र श्रीमती रितादेवी सिंहले दीप प्रज्वलन र सानो कर्टन उघारेर रेष्टुरेन्टको औपचारिक उद्घाटन गरेका हुन् । कार्यक्रममा आमन्त्रित पाहुनाहरुलाई नेवारी पोशाक लगाएका किशोरीहरुले टिका लगाएर स्वागत गरेका थिए। कार्यक्रमकी प्रमुख अतिथि मेयर उमेयले नेपाल तथा बेलायतबीच दौत्य संबन्ध कायम भएको २०० वर्ष पुरा भएको स्मरण गर्दै रेष्टुरेन्ट सफलताको शुभकामना दिइन् । शेफर्डस बुसमा संसारभरिका खानेकुरा पाइने बताउँदै उनले नेपाली खाना पनि उपलब्ध भएकोमा खुसी व्यक्त गरिन्। रेष्टुरेन्टका एकजना सञ्चालक ओजेश सिंहले सगरमाथा, बुद्ध, गोर्खा
यहाँको मुसलमान समुदायले दसैँका अवसरमा शुभकामना आदानप्रदान गरेको छ । कावासोती कोइलापानीमा बस्ने सो समुदायले पिस सेन्टर नेपाल तथा कोइलापानी मुस्लिम समाजको आयोजनामा भएको कार्यक्रममा बडादसैँ, तिहार र छठका अवसरमा शुभकामना आदानप्रदान गरेको हो । कार्यक्रममा प्रहरी निरीक्षक हरिप्रसाद बिसी, पिस सेन्टरका महासचिव जौन उदिन मियाँ लगायत यस क्षेत्रमा रहेका विभिन्न सङ्घसंस्थाका प्रतिनिधि, बुद्धिजीवी, सञ्चारकर्मी लगायतको सहभागिता थियो । सो अवसरमा विश्व हिन्दू महासङ्घका केन्द्रीय सदस्य नन्दप्रसाद अर्यालले मुसलमान समुदायले समेत दसैँमा देखाएको चासोप्रति खुसी व्यक्त गर्दै यसबाट सामाजिक सद्भाव कायम गर्न सहयोग पुग्ने बताउनुभयो । रासस
मेलौलीमा श्रीमतीको हत्या आरोपमा मेलौली–१ द्वारिकाचोकका विजय नायक पक्राउ परेका छन् । विजयकी श्रीमती कमला शुक्रबार आफ्नै पसलको धुरीमा डोरीमा झुन्डिएको अवस्थामा फेला परेकी थिइन् । कमलाको माइती पक्षले आत्महत्या नभई श्रीमानले कुटपिट गरी हत्या गरेको भनेर उजुरी दिएपछि प्रहरीले विजयलाई पक्राउ गरेको जिल्ला प्रहरी कार्यालय बैतडीका प्रहरी नायब उपरीक्षक बालनरसिंह राणाले राससलाई जानकारी दिनुभयो । कमलाको शवपरीक्षणपछि दाहसंस्कार गरिसकिएको बताइएको छ । कमलाले आत्महत्या गरेको हो वा श्रीमान्ले हत्या गरेको हो भन्नेबारे अनुसन्धान जारी रहेको जिल्ला प्रहरी कार्यालय बैतडीले जनाएको छ । फलेवास (पर्वत) – ससुरासँग अवैध सम्बन्ध भएको शङ्कामा पर्वतको दक्षिणमा पर्ने बर्राचौर गाविसकी एक महिलालाई श्रीमान्ले हत्या
यहाँका अधिकांश भगवतीमाईको मन्दिरमा दलित जातिका स्थानीयवासीलाई प्रवेश गर्न दिइँदैन । भगवतीमाईको मन्दिर छोएमा अनिष्ट हुने र देवी रिसाउने भन्ने गलत मान्यताका कारण यहाँका दलित जातिले मन्दिर छुन नपाएका हुन् । दलित जातिका मानिसले भगवतीमाईलाई ल्याएका फलफूल, जमरा, अन्य प्रसादका सामग्री ब्राह्मणले चढाउने चलन छ । अन्य जातिका मानिसले भगवतीमाईको मन्दिरमा सहज रुपमा ध्वजा, प्रसाद आफँै चढाउन पाए पनि दलित जातिका लागि भने ब्राह्मण वा माथिल्लो जातिका मानिसको सहारा लिनुपर्ने बाध्यता रहेको सक्ला–२ का रामबहादुर विकले बताउनुभयो । जिल्लाका २६ गाविस र एक नगरपालिका समेतका दलित जातिलाई भगवतीको मन्दिरमा आफँै पूजा, फलफूल चढाउन नदिएको पाइएको छ । पुरानो पुस्ता विगतदेखिको
काठमाडौं । बर्खास्तीमा परेका प्रदेश नम्बर–३ का भौतिक पूर्वाधार तथा विकासमन्त्री केशव स्थापितले मुख्यमन्त्री डोरमणि पौडेलको अमेरिकी गुप्तचर संस्था सीआइएसित साँठगाँठ रहेको आरोप लगाएका छन् । मंगलबार राजधानीमा आयोजित साक्षात्कार कार्यक्रममा उनले सीआइएको लगानी रहेको एसिया फाउन्डेसनको लगानीमा मुख्यमन्त्री पौडेलले प्रदेशको अवधारणापत्र बनाएको आरोपसमेत लगाए । प्रदेश मन्त्रिपरिषद बैठकमा मुख्यमन्त्री पौडेलले आफूलाई हप्काएपछि आफूले पनि चर्को स्वर निकालेको उनले दाबी गरे । आफूलाई पदबाट हटाएको विषयमा तिहारपछि प्रतिवाद गर्ने उनको भनाइ थियो । पौडेललाई मुख्यमन्त्री बनाउँदा पार्टीभित्र ३४ र २४ को समूह बनेको भएपनि अब त्यो समीकरण भत्किएको स्थापितको भनाइ थियो ।
काठमाडौं । गीतकार दुर्गा खनाल घिमिरेकोे तिहार सम्बन्धी नयाँ गीत तथा म्युजिक भिडियो हालै सार्वजनिक गरिएको छ । नेपालीहरुको महान पर्व दिपावलीको पूर्व सन्ध्यामा सार्वजनिक देउसी गितमा शब्द दुर्गा खनाल घिमिरेको रहेको छ । हेम लामाको संगीत मा प्रताप दास र मिलन नेवार आमात्य को स्वर दिएका छन । म्युजिक भिडियोको निर्देशन दीपक राज घिमिरे गरेका छन् । शंकर वि सी नृत्य निर्देशक रहेको भिडियोमा शंकर वि सी र जानुका कडेल अभिनय रहेको छ र भने बाल कलाकार दिरोन घिमिरे र दृष्टि घिमिरे छन । अमेरिकाको न्युयोर्कमा छायाँकन गरिएको देउसी गीतको म्युजिक भिडियोमा बिदेशमा काम गर्दा नेपालीहरुले घरमा महानपर्वमा पनि
काठमाडौं । राष्ट्रिय प्रजातन्त्र पार्टी र राष्ट्रिय प्रजातन्त्र पार्टी (प्रजातान्त्रिक) को एकता प्रक्रिया शुरु भएको छ । राप्रपाका अध्यक्ष कमल थापा र राप्रपा (प्र) का अध्यक्ष पशुपतिशम्शेर जबराबीच आज भएको छलफलमा दुवै पार्टीलाई विघटन गरी सशक्त राष्ट्रवादी शक्ति निर्माण गर्न समझदारी भएको छ । केन्द्रीय कार्यसम्पादन समितिको बैठकले समान विचार र सिद्धान्त भएका दलसँग एकताका लागि आवश्यक निर्णय लिने सम्पूर्ण अधिकार अध्यक्ष राणालाई दिएअनुसार महाराजगञ्जस्थित अध्यक्ष राणाको निवासमा छलफल भएको महामन्त्री राजाराम श्रेष्ठले जानकारी दिनुभयो । वैचारिक दृष्टिकोणमा हिन्दू राष्ट्र कायम गर्ने, राजतन्त्र कि गणतन्त्र भन्ने विषयमा जनताको चाहनाका साथै दुवै दलका नेता तथा कार्यकर्ताको भावनालाई बुझेर निर्णय लिने सहमति
काठमाडौं । अख्तियार दुरुपयोग अनुसन्धान आयोगले रु एक लाख घुस लिएको अभियोगमा पक्राउ परेका टोखा नगरपालिकाका प्रमुख प्रशासकीय अधिकृत कृष्णप्रसाद सुवेदीविरुद्ध विशेष अदालतमा मुद्दा दायर गरेको छ । पूर्वाधार विकास योजनाअन्तर्गत नव सिर्जना टोल सुधार उपभोक्ता समाजलाई बाटो ढलानका लागि छुट्याएको रकमको अन्तिम बिल भुक्तानी गरी दिने प्रयोजनका लागि सुवेदीले सेवाग्राहीसँग घुस मागेको आरोप लागेको छ । आरोपी सुवेदीलाई विगोबमोजिमको जरिवाना र कैद सजायको माग गर्दै मुद्दा दायर गरिएको आयोगका प्रवक्ता रामेश्वर दङ्गालले जानकारी दिनुभयो ।
काठमाडौं । धितोपत्र बजारमा आज शेयरको मूल्य पुनः दोहोरो अङ्कले वृद्धि भएको छ । पूर्ण स्वचालित अनलाइन कारोवार प्रणाली शुरु भएको आज पहिलो दिन कारोवार मापक नेप्से परिसूचक १० दशमलव ७९ बिन्दुले बढेर एक हजार २१८ दशमलव ०७ बिन्दुमा पुगेको छ । यस्तै ‘क’ वर्गका कम्पनीको कारोवार मापन गर्ने सेन्सेटिभ परिसूचक २ दशमलव ३८ बिन्दुले बढेर २५९ दशमलव १९ बिन्दुमा पुगेको छ । आज कूल १५५ कम्पनीको आठ लाख २२ हजार २०७ कित्ता शेयर रु २४ करोड ४५ लाख ७० हजार ५५२ मूल्यमा खरीद बिक्री भएको हो । नेपाल स्टक एक्सचेञ्जका अनुसार बैंकिङ १० दशमलव ४८, होटल ३७ दशमलव ६२,
पोखरा । प्रहरी महानिरीक्षक सर्वेन्द्र खनालले प्रहरी र जनताबीचको सम्बन्धलाई अझ प्रगाढ बनाउन सुरक्षाकर्मीलाई निर्देशन दिनुभएको छ । जिल्ला प्रहरी कार्यालय कास्कीद्वारा आज यहाँ आयोजित समुदायमा प्रहरी साझेदारीसम्बन्धी अन्तक्र्रिया एवं शुभकामना आदानप्रदान कार्यक्रममा उहाँले निष्ठा र इमान्दारीका साथ शान्तिसुरक्षा कायम गर्न दत्तचित भएर काम गर्नुपर्नेमा जोड दिनुभयो । गण्डकी प्रदेशसभा सदस्य राजीव पहारीले प्रहरीले शान्ति सुरक्षा कायम गर्दै घटनाको न्यूनीकरणमा जोड दिनुपर्ने बताउनुभयो । प्रमुख जिल्ला अधिकारी चक्रबहादुर बुढाले जनप्रतिनिधि र प्रहरीको सहकार्यमा शान्तिसुरक्षालाई प्रविधिमैत्री बनाउनुपर्ने बताउनुभयो । नेपाल पत्रकार महासङ्घ कास्कीका सभापति दीपेन्द्र श्रेष्ठले मुलुक र जनताको सुरक्षाका लागि प्रहरीले अगाडि सारेको प्रत्येक गतिविधिलाई मिडिया क्षेत्रले सहयोग गर्दै आएको
काठमाडौं । पोखरा प्रिमियर लिग (पीपीएल) क्रिकेट प्रतियोगितामा चितवन राइनोजलाई ३ विकेटले हराउँदै पोखरा पल्टनले उपाधि जितेको छ । पोखरा रंगशालामा भएको फाइनलमा अन्तिम ओभरमा रोमाञ्चक जित निकाल्दै पोखराले पहिलो संस्करणको पीपीएलको उपाधि जितेको हो । चितवनले दिएको १ सय ६१ रनको लक्ष्य पोखराले १९.२ ओभरमा ७ विकेटको क्षतिमा भेट्टायो । पोखराका लागि रवि इन्दर सिंह र मोहम्मद नाभिदले विष्फोटक ब्याटिङ गरे । रविले ५८ बलमा १३ चौका र ३ छक्का प्रहार गर्दै ९० रन बनाए । त्यस्तै, मोहम्मद नाभिदले १४ बलमा २५ रन बनाए । पोखराका कप्तान शरद भेषावकरले २२ रन बनाए । आशिफ शेख १२ रन बनाउन सफल
दीपावलीका लागि काठमाडौँको नयाँ सडकमा सयपत्री फूल बिक्री गर्न बसेका फूल व्यापारी । तस्वीर: रत्न श्रेष्ठ
काठमाडौं । प्रमुख प्रतिपक्षी दल नेपाली काङ्ग्रेसको आजको केन्द्रीय कार्यसमितिको बैठकले पार्टीको महासमिति बैठकको मिति सार्ने निर्णय गरेको छ । अपराह्न १ बजेदेखि पार्टी केन्द्रीय कार्यालय सानेपामा बसेको बैठकले मङ्सिर ५ देखि ९ गतेसम्म तोकिएको बैठक मङ्सिर २८ देखि पुस ३ गतेसम्म राजधानीमा गर्ने निर्णय गरेको हो । बैठकले विधान संशोधन मस्यौदामाथि केन्द्रीय समितिमा छलफल गर्न समय अपुग भएको भन्दै पछाडि सार्ने निर्णय गरेको पार्टी प्रवक्ता विश्वप्रकाश शर्माले जानकारी दिनुभयो । बैठकले नेपाल लोकतान्त्रिक फोरमसँग पार्टी एकीकरणका क्रममा भएको सहमतिअनुसार नेता विजयकुमार गच्छदारलाई उपसभापति बनाउने निर्णय पनि गरेको छ । बाँकी सहमति कार्यान्वयनका सन्दर्भमा अध्ययन गर्न उपसभापति विमलेन्द्र निधिको संयोजकत्वमा
जुनु गौतम, गायिका जुनु गौतम नेपाली सांगीतिक क्षेत्रलाई थप उचाइ दिन भारतबाट नेपाल छिरेकी हुन् । पश्चिम बंगालमा बसोबास गरिरहेकी उनी नेपाली संगीतमा केही दिन सकिन्छ कि भनेर नेपाल आएको बताउँछिन् । आफूलाई संघर्षरत नवकलाकार भन्छिन् उनी । विशेषतः सुगम संगीतमा उनको रुचि छ । चलचित्रका गीत पनि गाउन थालेकी छन् । नेपालको सांगीतिक माहोल, उनको विगत र भविष्यको लक्ष्यबारे कुमार राउतले जुनुसँग गरेको कुराकानी : ० कस्ता गीत गाउन रुचाउनु हुन्छ ? – सुगम संगीतमा मेरो रुचि हो, आधुनिक र फिल्मका गीत गाउन सुरु गरेकी छु । झमककुमारीको बायोपिक ‘जीवन काँडा कि फूल’ बाट मैले चलचित्रमा गाउन सुरु गरेँ
लण्डन- नेपालका विश्वविद्यालयहरुमा दलित विद्यार्थी तथा प्राध्यापकहरुप्रति जातीय आधारमा गरिने भेदभाव घट्दै गएको एक अनुसन्धानले देखाएको छ। जर्मनीको बिलफेल्ड विश्वविद्यालयमा सोसल एन्थ्रोपोलोजीकी प्राध्यापक जोआना फाफ जार्नेकाले गरेको एक अध्ययनले त्यस्तो देखाएको हो।
ब्रिटेन-नेपाल प्रज्ञा परिषदले बिहीवार लण्डनको सोआसमा आयोजना गरेको १६ औं वार्षिक नेपाल प्रवचन श्रृंखलामा “प्राज्ञिक संस्थाहरुसंगको आबद्धता? उच्च शिक्षा, असमानता तथा विकास” विषयमा बोल्दै प्राध्यापक जार्नेकाले नेपालमा गत एक दशकमा प्राज्ञिक संस्थाहरुको नाटकीय विस्तार भएको तथा विद्यार्थीको संख्या पनि बढेको तर दलित विद्यार्थीको संख्या केही मात्रामा बढेको भएतापनि दलित प्राध्यापकहरुको विकास र सहभागिता खासै बढ्न नसकेको बताइन्।
तर उनले भारतीय शैक्षिक संस्थाहरुको तुलनामा नेपालका उच्च शैक्षिक संस्थाहरुमा शिक्षक तथा विद्यार्थीहरुले आफुहरुप्रति सकारात्मक व्यवहार गर्ने गरेको दलित शिक्षक तथा विद्यार्थीहरुले आफुलाई बताएको जनाइन्।
छिमेकी भारतमा दलित भनिने विद्यार्थी तथा प्राध्यापकहरु प्रति भेदभाव तथा हिंसाका घटनाहरु बढ्दै गएको भनी चिन्ता व्यक्त गरिंदै रहेको बेला नेपालका विश्वविद्यालयहरु जातीय हिसाबले बढी स्वतन्त्र रहेको उनले बताइन्। “यद्यपि भारतमा प्राज्ञिक क्षेत्रमा दलितको आबद्धता र उपस्थिति स्पष्ट देखिएको भएतापनि नेपालमा यस्तो उपस्थिति न्यून वा अदृश्य छ,” उनले भनिन्।
प्राध्यापक जार्नेकाले नेपालका प्राज्ञिक स्थलहरुमा जातीय भेदभाव घटेको दलित विद्यार्थीहरुले कथित उच्च जातिका प्राध्यापकहरुबाट आवश्यक सहयोग र प्रेरणा पाएको भएता पनि आफुहरुलाई उनीहरुका घरमा बोलाउने नगरेको बताएको पनि जनाइन् । उनले नेपालमा निकै कम संख्यामा मात्रै दलित विद्यार्थीहरुले स्नातक वा स्नातकोत्तर तह उत्तीर्ण गर्नेगरेको र तीमध्ये पनि अधिकांश प्राविधिक विषयभन्दा मानविकी र समाजशास्त्रजस्ता विषयहरु पढीरहेको बताइन्।
उनले नेपालका दलित स्नातकहरु अधिकांश समावेशिताको क्षेत्रमा कामगर्ने गैरसरकारी संस्थाहरुमा आबद्ध रहेकेा पनि जनाइन्।
त्रिभुवन विश्वविद्यालयका पूर्णकालिकरुपमा कार्यरत झण्डै आठ हजार शिक्षक तथा प्राध्यापकहरुमध्ये केवल १० जना मात्र दलित रहेको पनि उनले बताइन्। भारतको तुलनामा नेपालमा आरक्षण लागू गरिएको केही वर्षमात्रै भएको र त्यसैले शैक्षिक क्षेत्रमा दलितहरु खासै अगाडि आइ नसकेकेा उनको भनाइ थियो। उनको अध्ययनमा समेटिएका प्राज्ञिक क्षेत्रका सहभागीहरु आरक्षणका कारण त्यहाँसम्म पुग्न सफल भएको पनि उनले बताइन्।
दलित विद्यार्थीहरुले भने कतिपय अवस्थामा आफ्नो पहिचान लुकाउनु परेको, काठमाडौं लगायतका शहरहरुमा पनि डेरा खोज्दा भेदभाव व्यहोर्नु परेको बताउने गरेका छन्। नेपालमा साक्षरता दर झण्डै ६६ प्रतिशत रहेको छ भने दलित समुदायको साक्षरता दर झण्डै ५२% छ। तराई मधेशका दलितहरुको साक्षरता दर त ३५ भन्दा पनि कम छ। त्यस्तै विद्यालय तहमा बीचमै पढाइ छाडने विद्यार्थीहरुमध्ये दलित विद्यार्थीहरुको संख्या उच्च रहेको अध्ययनहरुले देखाएका छन्।
दलित समुदायसंग रहेको पारम्परिक सीप र दक्षता हराउँदै गएको बताउँदै प्राध्यापक जार्नेकाले दलितहरुलाई समाजको मूलधारमा ल्याउन र उनीहरुमा अपनत्वको भावना बढाउन अरु बढी प्रयास गर्नुपर्ने आवश्यकता रहेकोमा जोड दिएकी थिइन्।
कार्यक्रममा ब्रिटेन-नेपाल प्रज्ञा परिषदका अध्यक्ष डा. कृष्ण अधिकारीले बिएनएसीले नेपाल र युरोपबाट पालैपालो विद्वानहरुलाई आमन्त्रण गरेर नेपालसंबन्धी प्राज्ञिक विषयमा प्रवचन आयोजना गर्ने गरेको जनाए। उनले यसबाहेक वर्षेनी बेलायतमा नेपाल अध्ययन दिवस (नेपाल कन्फरेन्स) आयोजना गर्ने गरेको तथा पिएचडी अध्ययनरत एकजना विद्यार्थीलाई आर्थिक सहयोग गर्ने गरेको पनि जनाए। कार्यक्रमको शुरुमा अर्का पूर्व अध्यक्ष प्रा. डा. डेभिड गेलनरले प्राध्यापक जेर्निकाको विस्तृत परिचय दिंदै उनले गरेका नेपाल संबन्धी अनुसन्धानबारे जानकारी दिएका थिए।